Doložka zlučiteľnosti
návrhu medzinárodnej zmluvy
s právom Európskych spoločenstiev a právom Európskej únie

1.	Predkladateľ návrhu medzinárodnej zmluvy: Ministerstvo spravodlivosti Slovenskej republiky 
 
2.	Názov návrhu medzinárodnej zmluvy: Návrh na uzavretie Protokolu medzi Slovenskou republikou a Čiernou Horou k Zmluve medzi Československou socialistickou republikou a Socialistickou federatívnou republikou Juhoslávie o úprave právnych vzťahov v občianskych, rodinných a trestných veciach z 20. januára 1964 

3.	Problematika návrhu medzinárodnej zmluvy:

a)	je upravená v práve Európskych spoločenstiev

-	primárnom

Zmluva o fungovaní Európskej únie (čl. 351 upravujúci povinnosť uviesť záväzky voči tretím štátom do súladu so záväzkami vyplývajúcimi z členstva v EÚ) 

-	sekundárnom

Protokol vypúšťa zo zmluvy otázky právomoci súdov , ktoré sú upravené týmito uplatňovanými nariadeniami EÚ: 
Nariadenie Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach; 
Nariadenie Rady (ES) č. 2201/2003 z 27. novembra 2003 o právomoci a uznávaní a výkone rozsudkov v manželských veciach a vo veciach rodičovských práv a povinností, ktorým sa zrušuje nariadenie (ES) č. 1347/2000; 
Nariadenie Rady (ES) č. 4/2009 z 18. decembra 2008 o právomoci, rozhodnom práve, uznávaní a výkone rozhodnutí a o spolupráci vo veciach vyživovacej povinnosti. 

Protokol vypúšťa zo zmluvy otázky rozhodného práva, ktoré sú upravené týmito uplatňovanými právnymi aktmi EÚ: 
Nariadenie Európskeho parlamentu a Rady (ES) č. 864/2007 z 11. júla 2007 o rozhodnom práve pre mimozmluvné záväzky (Rím II); 
Nariadenie Európskeho parlamentu a Rady (ES) č. 593/2008 zo 17. júna 2008 o rozhodnom práve pre zmluvné záväzky (Rím I); 
Protokol o rozhodnom práve pre vyživovaciu povinnosť (Rozhodnutie Rady z 30. novembra 2009, Ú. v. EÚ L 331, 16.12.2009, s. 17). 

b)	nie je upravená v práve Európskej únie

c)	je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev.

C-62/98, Komisia proti Portugalsku, rozsudok zo 4.7.2000 

4.	Záväzky Slovenskej republiky vo vzťahu k Európskym spoločenstvám a Európskej únii: 

a)	lehota na prebratie smernice alebo rámcového rozhodnutia podľa určenia gestorských ústredných orgánov štátnej správy zodpovedných za prebratie smerníc a vypracovanie tabuliek zhody k návrhom všeobecne záväzných právnych predpisov alebo lehota na implementáciu nariadenia alebo rozhodnutia z nich vyplývajúca

b)	informácia o konaní začatom proti Slovenskej republike o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení

c)	informácia o právnych predpisoch, v ktorých sú preberané smernice alebo rámcové rozhodnutia už prebraté spolu s uvedením rozsahu tohto prebratia

5.	Stupeň zlučiteľnosti návrhu medzinárodnej zmluvy s právom Európskych spoločenstiev alebo právom Európskej únie:

Stupeň zlučiteľnosti - úplný 

6.	Gestor a spolupracujúce rezorty: 

Ministerstvo spravodlivosti Slovenskej republiky
Ministerstvo zahraničných vecí a európskych záležitostí Slovenskej republiky